“เงินบาท” วันนี้เปิดตลาด 34.30 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.30 บ. แข็งค่าจากปิดตลาดวานนี้ที่ระดับ 34.39 บาท โดยมองกรอบค่าเงินบาทเคลื่อนไหวในช่วง 34.20- 34.60 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.30 บ. แข็งค่าจากปิดตลาดวานนี้ที่ระดับ 34.39 บาท โดยมองกรอบค่าเงินบาทเคลื่อนไหวในช่วง 34.20- 34.60 บาท/ดอลลาร์
25 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(25 เม.ย.66) ค่าเงินบาทเช้านี้เปิดตลาด 34.30 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานที่ระดับ 34.39 บาท/ดอลลาร์
โดยดอลลาร์อ่อนค่าเมื่อเทียบกับสกุลเงินหลักในช่วงปลายตลาดเมื่อวานนี้ โดยเทรดผันผวนอยู่ในกรอบแคบ ขณะที่นักลงทุนจับตาตัวเลขเศรษฐกิจเพื่อหาสัญญาณบ่งชี้ทิศทางอัตราดอกเบี้ยของธนาคารกลางสหรัฐ (เฟด)   ขณะที่เริ่มเข้าสู่ช่วงงดเว้นการแสดงความเห็น (Blackout Period) ก่อนการประชุมเพื่อกำหนดนโยบายการเงิน (FOMC) ในวันที่ 2-3 พ.ค.ส่งผลให้ตลาดขาดปัจจัยชี้นำจากเจ้าหน้าที่ธนาคารกลาง
ทั้งนี้ สหรัฐเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ที่ชะลอตัวลง แต่ดัชนีดังกล่าวยังคงอยู่สูงกว่าเป้าหมาย 2% ของเฟด
ด้านนักลงทุนจับตาดัชนีราคาการใช้จ่ายเพื่อการบริโภคส่วนบุคคล (PCE) ที่จะมีการเปิดเผยในวันที่ 28 เม.ย. โดยดัชนีดังกล่าวเป็นข้อมูลเงินเฟ้อสำคัญตัวสุดท้ายก่อนที่เฟดจะจัดการประชุม
สำหรับการเคลื่อนไหวของ fund flow ตลาดพันธบัตรไทยเมื่อวานนี้ นักลงทุนต่างชาติซื้อสุทธิ 2,911 ล้านบาท และซื้อสุทธิในตลาดหุ้นไทย 727 ล้านบาท
โดยกรอบค่าเงินบาทวันนี้คาดว่าเคลื่อนไหวในช่วง 34.20- 34.60 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.50 บาท/ดอลลาร์
ส่วนกรอบค่าเงินวันนี้ USD/THB 34.20- 34.60,EUR/THB 37.70- 38.20,JPY/THB  0.2540- 0.2590,GBP/THB 42.60- 43.00,AUD/THB 22.80- 23.20